21/04/2010 | Administración LocalMunicipal
A Coruña
Área de Cultura e Promoción Social
Concellalía Delegada de Mocidade, Solidaridade e Normalización Lingüística
Convocatoria de subvencións do Concello da Coruña destinadas á participación da mocidade (exercicio 2010)

A Concellaría de Mocidade ten previsto para o exercicio 2010, como actividade prioritaria, promover a participación dos/das mozos/as nos programas, servizos e políticas municipais. Por este motivo, créase unha liña de subvencións de apoio do asociacionismo xuvenil. No orzamento do Concello da Coruña, consignáronse os créditos necesarios para facer efectiva a convocatoria para a concesión de subvencións dirixidas a actuacións de participación da mocidade durante o ano 2010. Proponse a concesión destas en réxime de concorrencia competitiva garantindo os principios de publicidade, transparencia, concorrencia, obxectividade, igualdade e non discriminación, atendendo ao disposto na Lei 38/2003, do 17 de novembro, xeral de subvencións e no Real decreto 887/2006, do 21 de xullo, polo que se aproba o Regulamento da lei 38/2003, do 17 de novembro, xeral de subvencións.1. Lexislación.1.1. De conformidade coas competencias que lle atribúe a este concello o artigo 25 da Lei 7/1985, do 2 de abril, reguladora das bases de réxime local, e en aplicación do artigo 23 da Lei 38/2003, do 17 de novembro, xeral de subvencións, o Concello da Coruña convoca subvencións destinadas a fomentar a participación da mocidade durante o ano 2010.1.2. A presente convocatoria rexerase integramente polas bases reguladoras e polas normas contidas na Ordenanza xeral de subvencións da Área de Benestar do Concello da Coruña, aprobada polo Pleno do Concello na sesión do día 11 de abril de 2005, publicada no Boletín Oficial da Provincia do 25 de abril de 2005.2. Actuacións obxecto de subvención.2.1. O obxecto das subvencións é propiciar a participación xuvenil, aguilloar o funcionamento de asociacións e colectivos de mozas e mozos, así como apoiar as iniciativas culturais, sociais, formativas, de tempo libre e de voluntariado que fomenten a participación cívica e cidadá da mocidade durante o ano 2010 (entre o 1 de xaneiro e o 31 de decembro). 2.2. Os proxectos e as actividades subvencionábeis deberán ser:  Proxectos de lecer e tempo libre encamiñados a ofrecer un tempo libre diverso, ben mediante actividades culturais ou ben educativas, formativas…, nomeadamente os que se desenvolvan en fin de semana e/ou en horario nocturno.  Proxectos de animación sociocultural e de creatividade xuvenil.  Proxectos xuvenís de promoción da cultura e da lingua galega.  Proxectos de promoción xuvenil que intenten fomentar a participación da mocidade, mediante actividades que potencien a educación para a participación e promovan valores cívicos e democráticos.  Proxectos xuvenís cuxo contido trate a educación en valores, a educación intercultural, a educación medioambiental, a educación para a paz, a educación para a igualdade, a educación para o desenvolvemento, a educación para a saúde…  Proxectos que promovan intercambios con asociacións xuvenís doutras comunidades autónomas ou países estranxeiros.  Proxectos xuvenís que teñan como finalidade a loita e/ou a prevención ante situacións de desigualdade social, así como de discriminación por razón de xénero.  Proxectos que promovan a participación de mozos e mozas inmigrantes.  Proxectos que promovan a participación xuvenil a través da xeración de redes sociais que supoñan a coordinación de diferentes entidades xuvenís para un proxecto común.  E, en xeral, todos aqueles proxectos que se atopen dentro do ámbito de actuación da Concellaría de Mocidade.2.3. Quedan desbotados:  Aqueles proxectos cuxo contido non responda aos obxectivos desta convocatoria.  Aquelas solicitudes non presentadas debidamente no tempo e na forma que correspondan.  Aquelas actividades e fins que sexan contrarios aos dereitos humanos (ou que supoñan unha discriminación por razóns do grupo humano, sexo, lingua, cultura, relixión, ideoloxía, condición social ou persoal).  As actividades lucrativas e de ensino regrado.  As actividades que sexan ou poidan ser obxecto doutra axuda ou subvención municipal.  Son gastos non subvencionábeis os investimentos en bens inventariábeis, e todos aqueles incompatíbeis coa natureza da partida orzamentaria á que se imputa o gasto desta convocatoria. Tampouco son subvencionábeis os alugueres dos locais da entidade e gastos correntes de funcionamento. Poderá solicitarse a subvención para unha ou varias actividades nunha única solicitude. Neste caso, a entidade interesada deberá indicalas de xeito independente e por orde preferente. O Concello poderá optar por unha ou por varias delas.3. Crédito orzamentario. O importe global das subvencións é de trinta mil euros (30.000 €), gasto imputábel á partida 73.232.489.00 do orzamento municipal en vigor.4. Procedemento. A concesión das subvencións efectúase en réxime de concorrencia competitiva.5. Beneficiarios.5.1. Poderán acceder á condición de beneficiarias as seguintes entidades, sempre e cando teñan sede ou delegación no concello da Coruña e presenten proxectos dirixidos exclusivamente a mozas e mozos de 14 a 30 anos de idade:  As asociacións xuvenís, incluídas as asociacións de estudantes.  As federacións xuvenís que teñan a súa sede na Coruña.  As entidades prestadoras de servizos á mocidade.  As entidades e/ou as asociacións non especificamente xuvenís que, carecendo de interese lucrativo, desenvolvan programas e actividades dirixidas ao fomento da participación da mocidade e con manifesto protagonismo xuvenil na súa elaboración e desenvolvemento global.5.2. Os colectivos xuvenís (agrupacións de polo menos cinco mozos e mozas de 14 a 30 anos) non constituídos como asociación que, carecendo de interese lucrativo, teñan capacidade para realizaren un proxecto específico de interese xuvenil. Estes colectivos deberán designar un representante, maior de idade, que deberá asumir todas as obrigas que lle correspondan como beneficiario da subvención. En todo caso, todos os membros do grupo terán a condición de beneficiarios, e o importe da subvención entenderase distribuído a partes iguais entre todos eles. A agrupación non poderá disolverse até que transcorran os prazos de prescrición estabelecidos nos artigos 39 e 65 da Lei xeral de subvencións.5.2. Non poderán acollerse a esta convocatoria:  As entidades con ánimo de lucro.  As asociacións que non xustificasen debidamente as axudas recibidas en anos anteriores.  Aquelas entidades que presenten proxectos que non se achen dentro do ámbito de actuación da Concellaría de Mocidade.  Aquelas entidades que estean incursas nalgunha prohibición para seren perceptoras das subvencións reguladas no artigo 13 da Lei xeral de subvencións.6. Importe das subvencións. As subvencións concedidas non excederán, en ningún caso, o 80% do custo total do proxecto ou actividade para o que se solicita subvención. Esta subvención é compatíbel con outras axudas doutras entidades públicas ou privadas. En ningún caso, o importe da subvención municipal poderá ser de tal contía que, en concorrencia con outros ingresos, subvencións ou axudas, supere o custo da actividade xustificada polo beneficiario.7. Órgano competente. A resolución correspóndelle á concelleira delegada de Mocidade, Solidariedade e Normalización Lingüística, por delegación da Xunta de Goberno Local.8. Presentación das solicitudes. As solicitudes de subvención deberán presentarse nalgún dos modelos que se achegan, segundo se trate de entidades ou colectivos xuvenís, no Rexistro Xeral do Concello da Coruña ou por calquera outro medio estabelecido na Lei 30/1992, do 26 de novembro, de réxime xurídico das administracións públicas e do procedemento administrativo común. O prazo para presentar estas solicitudes é dun mes, que contará desde o día seguinte ao da publicación desta convocatoria no Boletín Oficial da Provincia.9. Documentación. Xunto coa solicitude, as entidades interesadas deberán presentar a seguinte documentación: 9.1. Documentación propia das actividades: 9.1.1. Memoria explicativa do proxecto ou da actividade, con especificación da denominación do proxecto ou da actividade, presentación da entidade e descrición das actividades dirixidas á mocidade no último ano, fundamentación, obxectivos, actividades, avaliación, beneficiarios directos e indirectos e recursos humanos (segundo o modelo do anexo 1). 9.1.2. Orzamento de ingresos e gastos da actividade, con expresión do financiamento previsto e ao nivel de detalle que permita comprobar que todos os conceptos de gasto son subvencionábeis (segundo o modelo do anexo 2). 9.1.3. Certificado do secretario da entidade, co visto e prace da súa presidenta ou presidente, en que se indiquen as subvencións solicitadas e as que lle foron concedidas para a mesma actividade procedentes de calquera Administración ou ente público ou privado, nacional ou internacional (segundo o modelo do anexo 3). 9.2. Documentación relativa á entidade e á súa persoa representante: 9.2.1. Estatutos polos que se rexe a entidade.9.2.2. Certificación acreditativa dos cargos representativos e domicilio social (anexo 4). 9.2.3. Fotocopia compulsada do código de identificación fiscal (CIF), no caso de persoas xurídicas; ou do número de identificación fiscal (NIF), no caso de persoas físicas.9.2.4. Certificación do/a secretario/a, co visto e prace do/a presidente/a, acreditativa do nomeamento da persoa representante da entidade (anexo 5). 9.2.5. Fotocopia compulsada do DNI ou do NIF do/a representante.9.2.6. Certificados acreditativos de que a entidade se encontra ao corrente no pagamento das súas obrigas tributarias co Estado e co Concello da Coruña e ao corrente nas obrigas fronte á Seguridade Social. No caso das obrigas tributarias co Estado e co Concello, os interesados poderán substituír o certificado pola autorización ao órgano concedente das subvencións para que este obteña directamente os ditos certificados.9.2.7. Declaración responsábel de non estar incursos en ningún dos supostos de prohibición a que se refire o art.13 Lei 38/2003, do 17 de novembro, xeral de subvencións (anexo 6). Caso de que os documentos esixidos xa estiveren en poder de calquera órgano do Concello da Coruña, os solicitantes poderán acollerse ao que estabelece o parágrafo f) do artigo 35 da Lei 30/1992, do 26 de novembro, de réxime xurídico das administracións públicas e do procedemento administrativo común, sempre que se fagan constar a data e o órgano ou a dependencia en que foron presentados ou, no seu caso, emitidos, e cando non transcorran máis de cinco anos desde a finalización do procedemento ao que correspondan (anexo 7). 9.3. Documentación relativa ao colectivo xuvenil non constituído como asociación.9.3.1. Copia do DNI de todos os membros do grupo.9.3.2. Certificados de todos os membros do grupo de encontrarse ao corrente no pago das súas obrigas tributarias co Estado e co Concello da Coruña e ao corrente nas obrigas fronte á Seguridade Social. No caso das obrigas tributarias co Estado e co Concello, os interesados poderán autorizar o órgano concedente das subvencións para que obteña de forma directa as devanditas certificacións (anexo 8). 9.3.3. Declaración responsábel de cada un dos membros do grupo, en que conste (anexo 8): – Que acepta as obrigas que lle correspondan como beneficiario da subvención. – Que non está incurso en ningún dos supostos de prohibición a que se refire o art.13 Lei 38/2003, do 17 de novembro, xeral de subvencións. As entidades e os colectivos solicitantes poderán, ademais de entregar os documentos normalizados sinalados como “anexos” nesta convocatoria, presentar a maiores toda aquela documentación que estimen conveniente para conseguiren unha mellor valoración das súas solicitudes. Os documentos esixidos deberán ser orixinais, copias autenticadas ou fotocopias debidamente compulsadas por: – Notario/a. – Rexistro Xeral do Concello da Coruña. – Departamento municipal en que consten os documentos orixinais. – Organismos públicos a que se refire o artigo 38.5 en relación co art.38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.10. Valoración de solicitudes. Os criterios de valoración das solicitudes serán os seguintes: Criterios cualitativos:  Experiencia e continuidade no desenvolvemento de actividades dirixidas á mocidade. (até 12 puntos)  Fundamentación do proxecto. (até 10 puntos)  Obxectivos do proxecto. (até 10 puntos)  Desenvolvemento de actividades. (até 26 puntos)  Beneficiarios do proxecto. (até 12 puntos)  Avaliación do proxecto. (até 10 puntos)  Complementariedade do proxecto cos programas e proxectos municipais e interese social. (até 5 puntos)  Emprego da lingua galega no desenvolvemento do proxecto. (5 puntos) Criterios cuantitativos:  Número de beneficiarios directos (até 10 puntos) 11. Mesa de avaliación. As solicitudes presentadas serán avaliadas por unha mesa de avaliación composta por un/unha presidente/a, dous vogais e un/unha secretario/a. Os membros da mesa de avaliación serán nomeados pola concelleira delegada de Mocidade.12. Reformulación de solicitudes. Cando o importe da subvención da proposta de resolución provisional sexa inferior ao que figura na solicitude presentada, poderase instar da entidade beneficiaria a reformulación da súa solicitude para axustar os compromisos e as condicións á subvención outorgábel. Unha vez que a solicitude mereza, de ser o caso, a conformidade da Comisión de Valoración, remitiráselle o actuado ao órgano competente para que dite a resolución. En calquera caso, a reformulación de solicitudes deberá respectar o obxecto, as condicións e a finalidade da subvención, así como os criterios de valoración estabelecidos con respecto ás solicitudes.13. Resolución. A proposta de resolución provisional notificaráselles ás entidades solicitantes mediante un anuncio público no taboleiro de edictos do Concello da Coruña, situado no Pazo Municipal, pza. de María Pita, 1; e na Concellaría de Mocidade, Solidariedade e Normalización Lingüística do Concello. Concederáselles un prazo de dez días para presentaren as alegacións que estimen oportunas. A proposta de resolución definitiva notificaráselles ás entidades solicitantes que sexan propostas como beneficiarias, na forma que estabelece a Lei 30/1992, do 26 de novembro, de réxime xurídico das administracións públicas e do procedemento administrativo común, para que, no prazo de dez días, comuniquen a súa aceptación. O acordo de resolución da convocatoria incluirá unha relación ordenada de todas as solicitudes que, cumprindo coas condicións administrativas e técnicas estabelecidas nas bases reguladoras para adquirir a condición de beneficiarias, non sexan estimadas por se pasar a contía máxima do crédito fixado na convocatoria, con indicación da puntuación outorgada a cada unha delas en función dos criterios de valoración recollidos nesta. Se algunha entidade beneficiaria renunciar á subvención, o órgano concedente acordará, sen necesidade de realizar unha nova convocatoria, a concesión da subvención á entidade ou ás entidades solicitantes seguintes a aquela en orde de puntuación, sempre que coas renuncias existentes se liberase crédito suficiente.14. Prazo de resolución e recursos. O prazo máximo de resolución e notificación da concesión das subvencións é de 6 meses, que contarán a partir da data de finalización do prazo para presentar as solicitudes. O período utilizado para a corrección de erros, achega de documentos e reformulación de solicitudes interromperá o dito prazo, ao abeiro do que dispón o artigo 42.5 da Lei 30/1992, do 26 de novembro, de réxime xurídico das administracións públicas e do procedemento administrativo común. Caso de que venza o prazo sen ter notificación da resolución, entenderase desestimada a solicitude. A resolución do procedemento porá fin á vía administrativa e contra ela poderase interpor un recurso contencioso-administrativo no prazo de dous meses ou ben, previamente, con carácter potestativo, o recurso de reposición no prazo dun mes. Ambos os prazos contarán desde o día seguinte ao da notificación da resolución.15. Obrigas dos beneficiarios. As entidades e colectivos beneficiarios das subvencións quedarán obrigados a: a) Realizaren o proxecto ou a actividade que fundamenta a concesión da subvención e cumpriren todas as estipulacións recollidas nestas bases e no marco xurídico definido na Lei 38/2003, do 17 de novembro, xeral de subvencións. b) Acreditaren ante o Concello da Coruña a realización da actividade, así como o cumprimento dos requisitos ou das condicións que determinan a concesión da subvención. Para iso, deberán achegar toda a documentación e o material gráfico necesarios para tal xustificación. c) Sometérense ao seguimento, control e comprobación de execución das actividades obxecto da subvención e disporen, en todo caso, dos estados contábeis que garantan unha correcta comprobación que estime procedente levar a cabo a Concellaría de Mocidade, segundo o que dispón o art.46 da Lei 38/2003, do 17 de novembro, xeral de subvencións. d) Introduciren en todo o material de divulgación das actividades obxecto desta axuda a referencia a que as actividades están subvencionadas pola Concellaría de Mocidade, Solidariedade e Normalización Lingüística, incluíndo a súa imaxe corporativa; así como realizaren todo este material en lingua galega. A revisión da calidade lingüística estará coordinada polo Servizo de Normalización Lingüística do Concello da Coruña. e) Responderen legalmente da veracidade dos datos expostos na solicitude e na documentación presentada. f) Comunicaren calquera eventualidade na programación, no desenvolvemento ou na finalización da actividade subvencionada no momento en que esta se produza, se for o caso. g) Asumiren as responsabilidades que poidan derivar da realización dos programas e das actividades. h) Solicitaren e disporen dos permisos e das autorizacións necesarios para o desenvolvemento das actividades.16. Xustificación. A documentación acreditativa da xustificación da subvención deberá presentarse no Rexistro Xeral do Concello con destino á Concellaría de Mocidade no prazo dun mes, que contará a partir da finalización do prazo para realizar a actividade, e no caso de actividades finalizadas con anterioridade á recepción da notificación da resolución definitiva de concesión, o prazo dun mes contará a partir do día seguinte ao da recepción da dita notificación. A documentación que deben achegar as entidades e os colectivos beneficiarios para os efectos de xustificaren a subvención é a seguinte: a) Impreso de solicitude de xustificación, que será único para unha ou varias subvencións concedidas á mesma entidade para distintas actividades dunha mesma convocatoria (segundo o modelo anexo X1). b) Memoria explicativa da realización da actividade ou proxecto e grao de cumprimento de obxectivos (segundo o modelo anexo X2). c) Balance de ingresos e gastos realizados con motivo da actividade subvencionada, de forma que se poida comprobar a concordancia co orzamento inicial presentado (segundo o modelo anexo X3). d) No seu caso, cadro de desviacións do balance con respecto ao orzamento inicial (segundo o modelo anexo X4) e informe explicativo das desviacións (segundo o modelo anexo X5). e) Certificación do/a secretario/a da entidade, en que conste o visto e prace do/a presidente/a, acerca das subvencións e dos demais ingresos xerados con motivo da actividade subvencionada, con independencia do seu reflexo no balance (segundo o modelo anexo X6). f) Relación clasificada e detallada dos gastos da actividade, en que se indiquen o acredor, o número de documento, a data de emisión, o importe, o concepto e a data de pagamento (X7). g) Facturas e demais documentos de valor probatorio equivalente con validez no tráfico xurídico mercantil ou con eficacia administrativa, polo conxunto da actividade ou proxecto subvencionado, aínda cando o importe da subvención municipal sexa inferior ao orzamento inicial presentado. Os xustificantes orixinais de gastos marcaranse cun selo, e neles reflectirase a subvención para cuxa xustificación foron presentados e se o importe do xustificante se imputa total ou parcialmente á subvención. h) Nóminas, boletíns de cotización á Seguridade Social (documentos TC1, TC2 ou os que os substitúan regulamentariamente) e documentos de ingreso en Facenda das retencións practicadas en concepto de IRPF, en caso de que a subvención outorgada ou parte dela teña destino ao pago de persoas físicas que presten servizos retribuídos, pago de premios ou pago de axudas de custo. i) Os 3 orzamentos que, en aplicación do artigo 31.3 da Lei xeral de subvencións, debe solicitar o beneficiario cando o importe do gasto subvencionábel supere a contía de 30.000 euros, no suposto de custo por execución de obra; ou de 12.000 euros, no caso de subministración de bens de equipo ou prestación de servizos. k) Acreditación do pagamento efectivo de cada un dos gastos. Considérase gasto realizado o que foi efectivamente pagado con anterioridade á finalización do período de xustificación e deberá acreditarse o pagamento a través da conformidade do contratista ou provedor na factura correspondente ou mediante os xustificantes de pagamentos axeitados. Os documentos esixidos deberán ser orixinais. Porén, admitiranse copias autenticadas e fotocopias debidamente compulsadas por: – Notario/a. – Rexistro Xeral do Concello da Coruña. – Departamento Municipal en que consten os documentos orixinais. – Organismos públicos a que se refire o artigo 38.5 en relación co 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. A Coruña, 23 de febreiro de 2010. A concelleira delegada de Mocidade, Normalización e Solidariedade, por delegación da Xunta de Goberno Local Asdo.: Ermitas Valencia Romar